CELEX: 62018CN0020
Language: et
Date: 2018-01-09 00:00:00
Title: Kohtuasi C-20/18: 9. jaanuaril 2018 esitatud hagi – Euroopa Komisjon versus Luksemburgi Suurhertsogiriik

19.3.2018   
            
            
               ET
            
            
               Euroopa Liidu Teataja
            
            
               C 104/21
            
         9. jaanuaril 2018 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-20/18)
   (2018/C 104/27)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J. Hottiaux, J. Samnadda, G. von Rintelen)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               tuvastada, et kuna Luksemburgi Suurhertsogiriik ei ole hiljemalt 10. aprilliks 2016 võtnud Euroopa Parlamendi ja nõukogu 26. veebruari 2014. aasta direktiivi 2014/26/EL autoriõiguse ja autoriõigusega kaasnevate õiguste kollektiivse teostamise ning muusikateose internetis kasutamise õiguse multiterritoriaalse litsentsimise kohta siseturul [ELT L 84, 20.3.2014, lk 72] järgimiseks vajalikke õigus- ja haldusnorme või vähemalt ei ole nendest komisjonile teatanud, siis on Luksemburgi Suurhertsogiriik rikkunud selle direktiivi artikli 43 lõikest 1 tulenevaid kohustusi;
            
         
               —
            
            
               määrata Luksemburgi Suurhertsogiriigile direktiivi 2014/26/EL ülevõtmise meetmetest teatamise kohustuse rikkumise eest ELTL artikli 260 lõike 3 alusel karistusmakse 12 920,00 eurot iga päeva kohta alates käesolevas kohtuasjas tehtava kohtuotsuse kuulutamisest;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Direktiivi 2014/26/EL artikli 43 lõike 1 kohaselt olid liikmesriigid selle direktiivi kohustuste ülevõtmiseks kohustatud vajalikud riigisisesed meetmed võtma hiljemalt 10. aprilliks 2016. Kuna Luksemburg ei ole direktiivi ülevõtmise meetmetest teatanud, otsustas komisjon pöörduda Euroopa Kohtusse.
   Komisjon teeb oma hagis ettepaneku määrata Luksemburgile karistusmakse 12 920,00 eurot iga päeva kohta. Karistusmakse suuruse arvutamisel võeti arvesse rikkumise raskust ja kestust ning hoiatavat mõju vastavalt selle liikmesriigi maksevõimele.